b'\n_START_ARTICLE_\nArimaspes\n_START_SECTION_\nEls Arimaspes llegendaris\n_START_PARAGRAPH_\nEls Arimaspes s\xc3\xb3n descrits per Ar\xc3\xadstees de Proconn\xc3\xa8s en el seu perdut poema arcaic Arimaspea. El Proconn\xc3\xa8s \xc3\xa9s una petita illa en el mar de M\xc3\xa0rmara prop de la desembocadura del Mar Negre, ben situada per escoltar les hist\xc3\xb2ries dels viatgers de les regions del nord del Mar Negre. Ar\xc3\xadstees narra en el curs del poema que era en un estat de "f\xc3\xbaria b\xc3\xa0quica" quan va viatjar cap al nord i va veure els Arimaspes, tal com conta Her\xc3\xb2dot:_NEWLINE_Aquest Ar\xc3\xadstees posse\xc3\xaft per Febos, va visitar els Issedons; m\xc3\xa9s enll\xc3\xa0 (diu ell) hi viuen els bornis Arimaspes, m\xc3\xa9s enll\xc3\xa0 s\xc3\xb3n els Grius que custodien l\'or, m\xc3\xa9s enll\xc3\xa0 un altre cop els Hiperb\xc3\xb2ria, el territori dels quals arriba fins al mar. Exceptuant aquests \xc3\xbaltims, tots aquests pobles (i els primers de tots els Arimaspes) s\xc3\xb3n sempre en guerra amb els seus ve\xc3\xafns.'